stanford-oval/wikipedia huggingface dataset:
พายุไต้ฝุ่นขนุน (พ.ศ. 2548)
ผลกระทบ > ประเทศจีน

หลังจากพายุไต้ฝุ่นขนุนเคลื่อนตัวผ่านทางตะวันออกของประเทศจีนทำให้ประชาชนประมาณ 5.5 ล้านคน และพื้นที่เพาะปลูกประมาณ 2.2 ล้านเฮกตาร์ ได้รับผลกระทบในเมือง เช่น มณฑลเจ้อเจียง มณฑลฝูเจี้ยน มณฑลอานฮุย และทางตะวันออกของเซี่ยงไฮ้ เป็นต้น น้ำท่วมที่เกิดจากพายุฝนฟ้าคะนองได้คร่าชีวิตผู้คนไปประมาณ 7 ราย ในไทโจว และสูญหายอีกประมาณ 8 ราย ในท่าเรือหนิงปัว ต้นไม้ริมถนนบางต้นโค่นล้มลง บางพื้นที่ของเมืองถูกน้ำท่วม และบ้านเรือนหลายหลังได้รับความเสียหายอย่างหนักในมณฑลเจ้อเจียง จังหวัดได้อพยพประชาชนประมาณ 814,267 คน ไปยังสถานที่ที่ปลอดภัยกว่า แหล่งข่าวของสำนักงานควบคุมอุทกภัย และสำนักงานบรรเทาทุกข์จังหวัดรายงานว่าเรือประมาณ 35,409 ลำ ได้นำกลับสู่ท่าเรือแล้ว เมืองที่จะได้รับผลกระทบจากฝนตกหนัก เช่น เวินโจว ไทโจว โจวชาน เช่าซิง และหนิงปัว เป็นต้น มีผู้เสียชีวิตอย่างน้อย 14 ราย และมีผู้สูญหายประมาณ 9 ราย ในหางโจว
พายุฝนฟ้าคะนองถล่มพื้นที่ขนาดใหญ่ของเกษตร พืชผล สิ่งอำนวยความสะดวกด้านอุตสาหกรรม และโครงสร้างของอาคาร สถานีตรวจอากาศ 3 แห่ง ในจังหวัดได้มีการบันทึกปริมาณน้ำฝนสะสมรวมประมาณ 400 มิลลิเมตร (15.7 นิ้ว) จากสถิติล่าสุด พายุไต้ฝุ่นขนุนส่งผลกระทบต่อประชาชนประมาณ 7.05 ล้านคน ใน 56 มณฑล บ้านเรือนประมาณ 19,332 หลัง ได้รับความเสียหาย และมีมูลค่าความเสียหายโดยตรงต่อมณฑลเจ้อเจียงอยู่ที่ประมาณ 7.95 พันล้านหยวนจีน (993.8 ล้านดอลลาร์สหรัฐ) พายุไต้ฝุ่นขนุนเป็นพายุลูกที่ 4 ที่ส่งผลกระทบต่อมณฑลเจ้อเจียงในฤดูร้อนนี้ ต่อจากพายุไต้ฝุ่นตาลิม ซึ่งทำให้มีผู้เสียชีวิต 14 ราย และก่อให้เกิดความสูญเสียทางเศรษฐกิจในจังหวัดอยู่ที่ประมาณ 3.42 พันล้านหยวนจีน (421.7 ล้านดอลลาร์สหรัฐ) ประชาชนในมณฑลเจ้อเจียงอีกหลายคนฟื้นตัวจากความโกลาหลที่เกิดจากพายุ ประชาชนประมาณ 5.11 ล้านคน ในมณฑลเจ้อเจียงที่อพยพก็เริ่มทยอยกันกลับบ้านเพื่อซ่อมแซมความเสียหายของบ้าน และประชาชนอีกประมาณ 68,300 คน ในไทโจวติดอยู่ในบ้านเพียงแห่งเดียว บ้านเรือนได้รับความเสียหายประมาณ 7,468 หลัง พื้นที่เกษตรกรรมประมาณ 224,600 เฮกตาร์ ได้รับผลกระทบ และได้รับความเสียหายอย่างหนักไปประมาณ 48,000 เฮกตาร์ เจ้าหน้าที่โรงเรียนในซูโจวได้ทำการหยุดการเรียนการสอนชั่วคราว และมีมูลค่าความเสียหายประมาณ 6.89 พันล้านหยวนจีน (849 ล้านดอลลาร์สหรัฐ)
ผลกระทบ > ประเทศญี่ปุ่น

เมื่อพายุไต้ฝุ่นขนุนเคลื่อนตัวเข้าใกล้หมู่เกาะรีวกีวส่งผลให้เจแปนแอร์ไลน์ และออล นิปปอน แอร์เวย์ ได้ยกเลิกเที่ยวบินประมาณ 70 เที่ยวบิน ที่เชื่อมระหว่างเกาะ และเมืองอื่น ๆ ในประเทศญี่ปุ่น มีการบังคับการเปลี่ยนแปลงกำหนดการในกระบวนการเลือกตั้งที่กำลังดำเนินการอยู่บนเกาะอิชิกากิในขณะที่พายุกำลังเคลื่อนตัวผ่านเกาะต่าง ๆ และมีการบันทึกว่ามีฝนตกในระดับปานกลาง ปริมาณน้ำฝนสูงสุดอยู่ที่ประมาณ 149 มิลลิเมตร (5.9 นิ้ว) ในเมืองนากาซูจิ จังหวัดโอกินาวะ สถานีแห่งหนึ่งได้บันทึกปริมาณน้ำฝนสูงสุดอยู่ที่ประมาณ 36 มิลลิเมตร (1.4 นิ้ว) ในชั่วโมงเดียว พายุฝนฟ้าคะนองทำให้มีผู้ได้รับบาดเจ็บ 1 ราย สายไฟของเสาไฟฟ้าขาดประมาณ 173 เส้น และเสาไฟฟ้าโค่นล้มลงส่งผลให้หลายพื้นที่ประสบปัญหาไฟฟ้าดับ พื้นที่เกษตรกรรมได้รับความเสียหายราวประมาณ 150 ล้านเยน (1.4 ล้านดอลลาร์สหรัฐ) ในจังหวัดโอกินาวะ ผลกระทบของพายุไต้ฝุ่นขนุนส่งผลให้มีการยกเลิกเที่ยวบินนอกเหนือจากเส้นทางเดินเรือระหว่างจังหวัดโอกินาวะ หมู่เกาะซากิชิมะ และเที่ยวบินในจังหวัดอาโอโมริก็ถูกระงับเช่นกัน ฝนตกหนักทำให้เกิดดินถล่ม และน้ำท่วมถึง 31 ครั้ง บ้านเรือนประมาณ 11 หลัง ได้ถูกน้ำท่วม และบ้านเรือนอีกประมาณ 1,000 หลัง ได้ประสบปัญหาไฟฟ้าดับอันเนื่องมาจากความเสียหายจากแรงลมพายุ
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2548
รายชื่อของพายุขนุน
พายุไต้ฝุ่นที่มีเส้นทางที่คล้ายกัน
พายุไต้ฝุ่นวิภา พ.ศ. 2550
พายุไต้ฝุ่นกรอซา พ.ศ. 2550
พายุไต้ฝุ่นมาเรีย พ.ศ. 2561
พายุไต้ฝุ่นชบา พ.ศ. 2559 เป็นพายุไต้ฝุ่นที่มีรูปร่างขณะมีกำลังแรงสูงสุดที่คล้ายกัน
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นขนุน (0515)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นขนุน (0515)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นขนุน (0515)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นขนุน (15W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นขนุน
พายุไต้ฝุ่นขนุนกำลังเคลื่อนตัวเข้ามณฑลเจ้อเจียง ประเทศจีน เมื่อวันที่ 11 กันยายน พ.ศ. 2548
ภาวะน้ำตาลในเลือดสูง

| ภาวะน้ำตาลในเลือดสูง |
| --- | --- |

ทรงหกเหลี่ยมสีขาวในภาพแสดงโมเลกุลกลูโคส ซึ่งเพิ่มขึ้นในรูปล่าง
สาขาวิชา: Endocrinology
ภาวะน้ำตาลสูงในเลือด หรือภาวะกลูโคสสูงในเลือด (อังกฤษ: hyperglycemia หรือ hyperglycaemia) หมายถึง ภาวะที่ระดับน้ำตาลในเลือดสูงกว่า 11.1 มิลลิโมลต่อลิตร (200 มิลลิกรัมต่อเดซิลิตร) แต่มักไม่ปรากฏอาการจนค่าสูงกว่า 15–20 มิลลิโมลต่อลิตร (~250–300 มิลลิกรัมต่อเดซิลิตร) ผู้รับการทดลองที่มีพิสัยต้องกันระหว่าง ~5.6 ถึง ~7 มิลลิโมลต่อเดซิลิตร (100–126 มิลลิกรัมต่อเดซิลิตร) ตามแนวทางของสมาคมเบาหวานอเมริกา ถือว่ามีภาวะน้ำตาลสูงในเลือดเล็กน้อย ส่วนหากมีค่าสูงกว่า 7 มิลลิโมลต่อเดซิลิตร (126 มิลลิกรัมต่อเดซิลิตร) โดยทั่วไปถือว่าเป็นเบาหวาน สำหรับเบาหวาน ระดับน้ำตาลที่ถือว่ามีภาวะน้ำตาลสูงเกินไปในเลือดแตกต่างกันได้ตามบุคคล ส่วนใหญ่เนื่องจากขีดแบ่งกลูโคสของไต และความทนทานต่อกลูโคสโดยรวม แต่โดยเฉลี่ย ระดับเรื้อรังสูงกว่า 10–12 มิลลิโมลต่อลิตร (180–216 มิลลิกรัมต่อเดซิลิตร) จะก่อให้เกิดความเสียหายต่ออวัยวะที่สังเกตได้ตามเวลา
ภาวะถ่ายโอนแบบไม่ประสานเวลา

การ์ดอินเทอร์เฟซเครือข่าย IBM
ภาวะถ่ายโอนแบบไม่ประสานเวลา หรือ เอทีเอ็ม (อังกฤษ: Asynchronous Transfer Mode: ATM) เป็นเครือข่ายสื่อสาร ที่ใช้โพรโทคอลชื่อเดียวกันคือ ATM เป็นมาตรฐานการส่งข้อมูลความเร็วสูง โดย ATM ถูกพัฒนามาเพื่อให้ใช้กับงานที่มีลักษณะ ข้อมูลหลายรูปแบบและต้องการความเร็วในการส่งข้อมูลสูงมากๆ มีความเร็วในการส่งข้อมูลได้ตั้งแต่ 2 Mbps ไปจนถึงระดับ Gbps สื่อที่ใช้ในเครือข่ายมีได้ตั้งแต่สายโคแอกเชียล สายไฟเบอร์ออปติค หรือสายไขว้คู่ (Twisted pair) โดย ATM นั้นถูกพัฒนามาจากเครือข่ายแพ็กเก็ตสวิตซ์ (packet switched) ซึ่งจะแบ่งข้อมูลที่จะส่งออกเป็นหน่วยย่อยๆ เรียกว่าแพ็กเก็ต (packet) ที่มีขนาดเล็กและคงที่แล้วจึงส่งแต่ละแพ็กเก็ตออกไป แล้วนำมาประกอบรวมกันเป็นข้อมูลเดิมอีกครั้งที่ปลายทาง ข้อดีของ ATM คือสามารถใช้กับข้อมูลได้หลากหลายรูปแบบ เช่น ภาพเคลื่อนไหว, ข้อมูลคอมพิวเตอร์ หรือเสียง ได้อย่างมีประสิทธิภาพ มีความเร็วของข้อมูลสูง และยังมีการรับประกันคุณภาพของการส่ง เนื่องจากมี Quality of Service (QoS)
จุดเด่นของเครือข่าย ATM ที่เหนือกว่าเครือข่ายประเภทอื่น คือ อัตราการส่งผ่านข้อมูลสูง และเวลาในการเดินทางของข้อมูลน้อย จึงทำให้มีบางกลุ่มเชื่อว่า ATM จะเป็นเทคโนโลยีหลักของเครือข่าย LAN ในอนาคต เนื่องจากสามารถรองรับ Application ที่ต้องการอัตราส่งผ่านข้อมูลสูง เช่น การประชุมทางไกล (Videoconferencing) หรือแม้กระทั่ง Application แบบตอบโต้กับระหว่าง Client กับ Sever
ATM เป็นระบบเครือข่ายแบบแพ็กเก็ตสวิตซ์ชนิดพิเศษ เนื่องด้วยกลุ่มข้อมูลที่ส่งแบบแพ็กเก็ตสวิตซ์โดยทั่วไปจะเรียกว่า "แพ็กเก็ต" แต่ ATM จะใช้ "เซลล์" แทน ที่ใช้คำว่าเซลล์เนื่องจาก เซลล์นั้นจะมีขนาดที่เล็กและคงที่ ในขณะที่แพ็กเก็ตมีขนาดไม่คงที่ และใหญ่กว่าเซลล์มาก โดยมาตรฐานแล้วเซลล์จะมีขนาด 53 ไบต์ โดยมีข้อมูล 48 ไบต์ และอีก 5 ไบต์ จะเป็นส่วนหัว (Header) ทำให้สวิตซ์ของ ATM ทำงานได้เร็วกว่าสวิตซ์ของเครือข่ายอื่น ๆ
เพื่อหลีกเลี่ยงการสูญเสียข้อมูล ATM สวิตซ์จะใช้เทคนิคการปรับจราจร (Traffic Shapping) เพื่อกำหนดให้แพ็กเก็ตข้อมูลเป็นไปตามข้อกำหนดที่วางไว้ เช่น ในกรณีที่สถานีส่งข้อมูลในอัตราที่สูงเกินกว่าลิงก์จะรองรับได้ ATM สวิตซ์ก็จะทำหน้าที่เป็นบัฟเฟอร์แพ็กเก็ตมากที่สุดเท่าที่จะทำได้ และส่งต่อในปริมาณที่ลิงก์จะรองรับได้ หรือที่กำหนดไว้เท่านั้น และอีกเทคนิคหนึ่งที่ใช้คือ การกำหนดนโยบายจราจร (Traffic Policing) คือ ถ้ามีเซลล์ข้อมูลที่ส่งเกินกว่าอัตราข้อมูลที่กำหนดไว้ก็จะถูกทำสัญลักษณ์ไว้เพื่อแสดงว่าเซลล์นี้มีลำดับความสำคัญต่ำ(Priority) เมื่อส่งผ่านเซลล์นี้ต่อไปก็อาจจะถูกละทิ้งหรือไม่ก็ได้นั้นขึ้นอยู่กับความคับคั่งของเครือข่าย
ภาวะขาดอากาศหายใจ

| ภาวะขาดอากาศหายใจ Asphyxia> บัญชีจำแนกและลิงก์ไปภายนอก |
| --- | --- |
ICD-10: R09.0, T71
ICD-9: 799.0
ภาวะขาดอากาศหายใจ การขาดอากาศหายใจ การหยุดหายใจหรือการหายใจไม่ออก (อังกฤษ: asphyxia หรือ asphyxiation) เป็นภาวะขาดออกซิเจนไปเลี้ยงร่างกายอย่างรุนแรงอันเกิดจากการหายใจผิดปกติ ภาวะขาดอากาศหายใจก่อให้เกิดภาวะเลือดมีออกซิเจนน้อยทั่วไป ซึ่งส่งผลต่อเนื้อเยื่อและอวัยวะเป็นหลัก มีหลายเหตุซึ่งสามารถเหนี่ยวนำให้เกิดภาวะขาดอากาศหายใจ ซึ่งล้วนแต่ทำให้บุคคลไม่สามารถได้รับออกซิเจนเพียงพอโดยการหายใจเป็นระยะเวลานาน ภาวะขาดอากาศหายใจทำให้โคม่าหรือเสียชีวิตได้
พฤติการณ์

สถานการณ์ซึ่งส่งผลให้เกิดภาวะขาดอากาศหายใจ เช่น ส่วนคอดหรือการอุดกั้นของทางเดินอากาศหายใจ เช่น จากโรคหืด การหดเกร็งของกล่องเสียง (laryngospasm) หรือการขัดขวางธรรมดาจากการมีสิ่งแปลกปลอม จากการอยู่ในสิ่งแวดล้อมซึ่งมีออกซิเจนไม่เพียงพอ เช่น ใต้น้ำ ในบรรยากาศออกซิเจนต่ำ หรือในสุญญากาศ หรือสิ่งแวดล้อมซึ่งมีอากาศที่มีออกซิเจนเพียงพอแต่ไม่สามารถหายใจเพียงพอเพราะมีอากาศปนเปื้อน เช่น ควันมากเกิน
สาเหตุอื่นของการพร่องออกซิเจน เช่น
การสูดคาร์บอนมอนอกไซด์ เช่น จากไอเสียรถยนต์และการปล่อยควันจากบุหรี่จุดแล้ว คาร์บอนมอนอกไซด์มีสัมพรรคภาพ (affinity) สูงกว่าออกซิเจนต่อฮีโมโกลบินในเม็ดเลือดแดง เมื่อจับกับฮีโมโกลบินจะแทนที่ออกซิเจนและทำให้เลือดไม่สามารถขนส่งออกซิเจนไปทั่วร่างกาย
การสัมผัสสารเคมีบางชนิด เช่น สารปอด (เช่น ฟอสจีน) และสารเลือด (เช่น ไฮโดรเจนไซยาไนด์)
ภาวะเลือดมีคาร์บอนไดออกไซด์ต่ำเหนี่ยวนำเองโดยภาวะระบายลมหายใจเกิน เช่น อาการหน้ามืดในน้ำตื้นหรือน้ำลึกและเกมสำลัก (choking game)
การชักซึ่งหยุดกิจกรรมการหายใจ
การหยุดหายใจเมื่อหลับ
ยาเกินขนาด
คำสาปอันดีน (Ondine's curse) หรือกลุ่มอาการภาวะระบายลมหายใจพร่องถุงลมกลาง หรือภาวะระบายลมหายใจพร่องถุงลมหลัก เป็นความผิดปกติของระบบประสาทอิสระซึ่งผู้ป่วยต้องหายใจโดยเจตนา
โรคการหายใจ
กลุ่มอาการหายใจอึดอัดเฉียบพลัน
การสัมผัสความดันต่ำอย่างยิ่งหรือสุญญากาศ
การแขวนคอ
การบีบคอ รัดคอ
การจมน้ำ
การขาดอากาศหายใจจากแก๊สเฉื่อย
การหัวเราะนานเกินไป
พายุไต้ฝุ่นนิดา (พ.ศ. 2547)

สำหรับพายุลูกอื่นที่มีชื่อเดียวกัน ดูที่ พายุนิดา
| --- | --- |
พายุไต้ฝุ่นนิดาขณะมีกำลังแรงสูงสุดเมื่อวันที่  16 พฤษภาคม พ.ศ. 2547
ประวัติทางอุตุนิยมวิทยา
ก่อตัว: 13 พฤษภาคม พ.ศ. 2547
นอกเขตร้อน: 21 พฤษภาคม พ.ศ. 2547
สลายตัว: 22 พฤษภาคม พ.ศ. 2547
พายุไต้ฝุ่นรุนแรง
10-นาที ของเฉลี่ยลม  (JMA)
ความเร็วลมสูงสุด: 205 กม./ชม. (125 ไมล์/ชม.)
ความกดอากาศต่ำสุด: 905 เฮกโตปาสกาล (มิลลิบาร์) ; 26.72 นิ้วปรอท
พายุไต้ฝุ่น
10-นาที ของเฉลี่ยลม  (TMD)
ความเร็วลมสูงสุด: 205 กม./ชม. (125 ไมล์/ชม.)
ความกดอากาศต่ำสุด: 905 เฮกโตปาสกาล (มิลลิบาร์) ; 26.72 นิ้วปรอท
พายุซูเปอร์ไต้ฝุ่นระดับ 5
1-นาที ของเฉลี่ยลม  (SSHWS/JTWC)
ความเร็วลมสูงสุด: 285 กม./ชม. (180 ไมล์/ชม.)
ความกดอากาศต่ำสุด: 900 เฮกโตปาสกาล (มิลลิบาร์) ; 26.58 นิ้วปรอท
ผลกระทบ
ผู้เสียชีวิต: 31 ราย
ความเสียหาย: $1.3 ล้านดอลลาร์สหรัฐ  (ค่าเงินปี พ.ศ. 2547 USD)
พื้นที่ได้รับผลกระทบ: ฟิลิปปินส์, ญี่ปุ่น
IBTrACS
ส่วนหนึ่งของ ฤดูพายุไต้ฝุ่นแปซิฟิก พ.ศ. 2547
พายุไต้ฝุ่นนิดา (อักษรโรมัน: Nida) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นดินโด (ตากาล็อก: Dindo) เป็นพายุหมุนเขตร้อนที่มีความรุนแรงที่สุดเป็นอันดับสามรองจากพายุไต้ฝุ่นเตี้ยนหมู่ และพายุไต้ฝุ่นชบา และเป็นพายุที่มีความรุนแรงที่สุดต่อทางตะวันออกของประเทศฟิลิปปินส์นับตั้งแต่พายุไต้ฝุ่นเซ็บในปี พ.ศ. 2541 ก่อตัวขึ้นจากหย่อมความกดอากาศต่ำเมื่อวันที่ 13 พฤษภาคม พ.ศ. 2547 อยู่ทางตะวันออกของประเทศปาเลา หลังจากนั้นพายุก็เคลื่อนตัวไปทางทิศตะวันตกอย่างช้า ๆ และกลายเป็นพายุโซนร้อนเมื่อเคลื่อนตัวไปทางทิศตะวันตกเฉียงเหนือ พายุโซนร้อนนิดาได้ทวีกำลังแรงขึ้นอย่างรวดเร็วจนกลายเป็นพายุไต้ฝุ่น และเผยให้เห็นตาพายุที่กำลังปรากฏขึ้น พายุไต้ฝุ่นนิดามีกำลังแรงสูงสุดด้วยความเร็วลม 205 กิโลเมตรต่อชั่วโมง (125 ไมล์ต่อชั่วโมง) และความกดอากาศที่ 905 เฮกโตปาสกาล (มิลลิบาร์ 26.72 นิ้วของปรอท) หลังจากนั้นพายุก็เริ่มเปลี่ยนทิศทางไปทางทิศเหนือมากขึ้นเมื่อเคลื่อนตัวผ่านจังหวัดคาตันดัวเนส และอ่อนกำลังลงเป็นพายุโซนร้อนทางตะวันออกเฉียงใต้ของประเทศญี่ปุ่น หลังจากนั้นพายุโซนร้อนนิดาก็ได้กลายเป็นพายุหมุนนอกเขตร้อน และพายุสลายไปทางตะวันออกเฉียงเหนือของประเทศญี่ปุ่น
การกระจายความรุนแรงของลมกับฝนในแนวนอนจากพายุไต้ฝุ่นนิดา อัตราน้ำฝนในบริเวณกึ่งกลางมาจากเรดาร์วัดปริมาณน้ำฝนในเขตร้อนชื้นในขณะที่อัตราน้ำฝนในเขตรอบนอกมาจากเครื่องวัดปริมาณน้ำฝนแบบภาพไมโครเวฟ อัตราน้ำฝนซ้อนทับบนข้อมูลอินฟราเรดจากเครื่องสแกนแบบมองเห็น และอินฟราเรด ภารกิจวัดปริมาณน้ำฝนในเขตร้อนแสดงให้เห็นว่าพายุยังคงก่อตัวขึ้นอยู่เรื่อย ๆ โดยยังไม่มีหลักฐานใด ๆ เพราะยังเป็นแค่พายุโซนร้อน และอัตราน้ำฝนระดับปานกลางส่วนใหญ่อยู่ใกล้ศูนย์กลางของพายุ หลักจากนั้นพายุไต้ฝุ่นนิดาก็จัดระเบียบได้ดีขึ้น และมีแถบคาดมากขึ้นในทุ่งฝน แม้ว่าตาพายุจะยังสมบูรณ์ได้ไม่ดีก็ตาม ศูนย์กลางของพายุลูกนี้น่าจะแสดงผลของการถูกรบกวนโดยภูมิประเทศเมื่อพายุเคลื่อนตัวผ่านจังหวัดคาตันดัวเนส และเครื่องสร้างภาพไมโครเวฟแสดงให้เห็นตาพายุที่มีรูปร่างเกือบสมบูรณ์พร้อมบริเวณที่มีฝนตกหนัก
พายุไต้ฝุ่นนิดาทำให้เกิดน้ำท่วม และดินถล่มในเขตบีโคลของเกาะลูซอน จึงทำให้มีผู้เสียชีวิตอย่างน้อย 6 ราย และมีผู้อพยพประมาณ 1,000 คน ขณะที่พายุอยู่ทางตะวันออกของประเทศฟิลิปปินส์ก่อนที่จะเคลื่อนตัวไปทางตอนใต้ของประเทศญี่ปุ่น โดยรวมแล้ว มีผู้เสียชีวิตประมาณ 31 ราย และเกิดความเสียหายประมาณ 1.3 ล้านดอลลาร์สหรัฐ
การเตรียมการ > ประเทศไต้หวัน

มีการยกเลิกให้บริการเรือข้ามฟากผู้โดยสารประมาณ 15,057 คน และนักพยากรณ์อากาศที่สำนักงานอุตุนิยมวิทยากลาง (CWB) ได้ออกคำเตือนเกี่ยวกับพายุไต้ฝุ่นนิดา เนื่องจากแบบจำลองพยากรณ์คาดการณ์ว่ามีความเป็นไปได้สูงที่พายุจะเคลื่อนตัวพัดถล่มประเทศไต้หวัน
ผลกระทบ > ประเทศฟิลิปปินส์

ก่อนที่พายุไต้ฝุ่นนิดากำลังจะเคลื่อนตัวเข้ามาทำให้ประธานาธิบดีกลอเรีย มาคาปากัล-อาร์โรโย ได้วางมาตรการฉุกเฉินไว้ 8 แห่ง ภายใต้ภาวะฉุกเฉิน และมีการเปิดศูนย์อพยพเพื่อรองรับประชาชนประมาณ 2,986 คน หน่วยยามฝั่งของนครเซบูรายงานว่าเรือยนต์ที่มีผู้โดยสารประมาณ 200 คน ระหว่างทางจากออร์มอค จังหวัดเลเต ไปยังนครเซบู จึงทำให้เรือยนต์ไม่สามารถทนต่อคลื่นทะเลได้อีกต่อไป เรือยนต์ถูกพลิกคว่ำโดยคลื่นทะเลขนาดใหญ่ และอยู่ห่างจากฝั่งไม่ถึง 2 กิโลเมตร (1 ไมล์) ในขณะนั้น ผู้โดยสารอย่างน้อย 70 คน ได้รับการช่วยเหลือจากหน่วยยามฝั่ง และเรือใกล้เคียง จึงทำให้พบผู้เสียชีวิตประมาณ 6 ราย นอกจากนี้ ผู้รอดชีวิตเห็นผู้เสียชีวิตลอยอยู่ในทะเล และยังมีรายงานอีกว่าผู้โดยสารบางคนอาจติดอยู่ในห้องโดยสารเมื่อเวลาประมาณ 14:35 น. (07:35 น. เวลาสากลเชิงพิกัด) ของเมื่อวานนี้ ทางตอนใต้ของจังหวัดคามารีเนสซูร์ได้ถูกน้ำท่วม เนื่องจากฝนตกหนักเป็นเวลาหลายวัน และทำให้เกิดดินถล่มในพื้นที่ชนบท 3 แห่ง บ้านเรือนประมาณ 700 หลัง ถูกฝัง หรือถูกดินโคลนซัดออกไปในจังหวัดคาตันดัวเนส เนื่องจากฝนตกหนัก มีรายงานผู้เสียชีวิต 1 ราย จากฟ้าผ่าในซันโฮเซเดอบูเวนาบิสตา จังหวัดอันตีเก และชาวประมงอีกประมาณ 3 ราย ได้สูญหายไป ผู้คนประมาณ 18,000 คน พลัดถิ่นทางตอนใต้ของเกาะลูซอน และทางตะวันออกของวิซายัส ในช่วงสองวันที่ผ่านมา
พายุไต้ฝุ่นนิดาได้ก่อตัวพายุทอร์นาโดที่สร้างความเสียหายมูลค่าประมาณ 3.6 ล้านเปโซฟิลิปปินส์ (65,054 ดอลลาร์สหรัฐ) ในกิมบา จังหวัดนูเอวาเอซีฮา และเกิดฝนตกหนักทั่วทางตะวันออกของประเทศฟิลิปปินส์ มีรายงานปริมาณน้ำฝนสูงสุดอยู่ที่ประมาณ 270 มิลลิเมตร (11 นิ้ว) ในออมเบา ในขณะที่จังหวัดคามารีเนสซูร์ได้รับน้ำฝนประมาณ 150 มิลลิเมตร (6 นิ้ว) และน้ำฝนส่วนที่เหลือในประเทศฟิลิปปินส์ได้รับไปประมาณ 372 มิลลิเมตร (15 นิ้ว) ระหว่างที่พายุกำลังเคลื่อนตัวขึ้นฝั่งในหมู่เกาะคาโมเตส จึงทำให้มีผู้เสียชีวิตประมาณ 9 ราย และมีผู้สูญหายประมาณ 5 ราย บ้านเรือนได้รับความเสียหายประมาณ 5,938 หลัง และบ้านเรือนได้รับความเสียหายอย่างหนักอีกประมาณ 4,071 หลัง และทำให้ประชาชนประมาณ 11,000 คน ต้องพลัดถิ่นในกิมบา จังหวัดนูเอวาเอซีฮา เรือข้ามฟากได้ล่มจมในขณะที่พายุไต้ฝุ่นนิดากำลังเคลื่อนตัวไปทางทิศเหนือ จึงทำให้ลูกเรือประมาณ 13 คน ได้รับการช่วยเหลือเมื่อเรือเกยตื้นใกล้เกาะลูซอน ภาพข่าวทางโทรทัศน์ได้เผยให้เห็นต้นไม้จำนวนมากถูกถอนรากถอนโคน เสาไฟฟ้าโค่นล้มกลางถนน และหลังคาบ้านบางหลังถูกลมแรงพัดปลิว โดยรวมแล้ว พายุไต้ฝุ่นนิดาได้ทำให้มีผู้เสียชีวิตประมาณ 31 ราย และสร้างความเสียหายทั้งหมดต่อโครงสร้างของสิ่งก่อสร้าง พื้นที่เกษตรกรรม และทรัพย์สินอยู่ที่ประมาณ 72 ล้านเปโซฟิลิปปินส์ (1.3 ล้านดอลลาร์สหรัฐ) ทั่วทางตะวันออกของประเทศฟิลิปปินส์
ผลกระทบ > ประเทศญี่ปุ่น

ฝนตกหนักที่เกิดจากแถบนอกของพายุโซนร้อนนิดาที่ทำให้เกิดน้ำท่วมฉับพลัน และดินถล่มในจังหวัดฟูกูชิมะ ทางหลวงหลายสายได้ปิดตัวลง เนื่องจากน้ำขึ้นสูง และบ้านเรือนบางหลังก็ถูกน้ำท่วมในมิโตะ จังหวัดอิบารากิ บ้านเรือนประมาณ 360 หลัง ได้ถูกปล่อยทิ้งไว้โดยไม่มีไฟฟ้าใช้ หลังจากที่เกิดลมแรงทำให้สายไฟของเสาไฟฟ้าได้ขาดเสียหาย นอกเหนือจากโครงสร้างของสิ่งก่อสร้างได้รับความเสียหายที่เกิดจากพายุฝนฟ้าคะนอง สภาพอากาศแปรปรวนที่กำลังเกิดขึ้นระหว่างทางอากาศส่งผลกระทบให้เที่ยวบินหลายเที่ยวถูกยกเลิกในเกาะมินะมิไดโต สถานีตรวจอากาศในจังหวัดโอกินาวะที่ดำเนินการโดยองค์การอุตุนิยมวิทยาโลกได้รายงานความเร็วลม สูงสุด 115 กิโลเมตรต่อชั่วโมง (70 ไมล์ต่อชั่วโมง) และความกดอากาศที่ 972 เฮกโตปาสกาล (มิลลิบาร์ 28.7 นิ้วของปรอท) ปริมาณน้ำฝนโดยรวมอยู่ที่ประมาณ 32 มิลลิเมตร (1.25 นิ้ว) และปริมาณน้ำฝนสูงสุดอยู่ที่ประมาณ 71 มิลลิเมตร (2.79 นิ้ว) ไม่มีรายงานความเสียหาย ผู้บาดเจ็บ และผู้เสียชีวิต
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2547
รายชื่อของพายุนิดา
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นนิดา (0402)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นนิดา (0402)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นนิดา (0402)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นนิดา (04W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นนิดา
ปริมาณน้ำฝนในเขตร้อนชื้นจากพายุไต้ฝุ่นนิดา
พายุไต้ฝุ่นนิดากำลังเคลื่อนตัวออกจากประเทศฟิลิปปินส์เมื่อวันที่ 19 พฤษภาคม พ.ศ. 2547
ภารกิจลับ...ภารกิจรัก

| ภารกิจลับ> ..ภารกิจรัก |
| --- | --- |
ภาพปกอัลบั้ม ภารกิจลับ...ภารกิจรัก
สตูดิโออัลบั้มโดยกลุ่มศิลปิน Power Pop Girls
วางตลาด: 5 มกราคม พ.ศ. 2549
แนวเพลง: ป็อป
ค่ายเพลง: ทรูแฟนเทเชีย
โปรดิวเซอร์: พงษ์พรหม สนิทวงศ์ ณ อยุธยา (Executive Producer) โกมล บุญเพียรผล
:  

ภาพปก VCD คาราโอเกะ

ภาพปก VCD คาราโอเกะ อัลบั้ม ภารกิจลับ...ภารกิจรัก   ซึ่งเป็นอัลบั้มเดียวของค่ายที่มีการเปลี่ยนปกอัลบั้ม
 
 
ภารกิจลับ...ภารกิจรัก เป็น สตูดิโออัลบั้มของค่ายทรูแฟนเทเชีย อัลบั้มนี้เป็นอัลบั้มเพลงลำดับที่ 2 ของค่าย ขับร้องโดยศิลปินกลุ่ม "พาวเวอร์ป๊อปเกิร์ลส์" (อังกฤษ: Power Pop Girls) ประกอบด้วย 3 ศิลปินหญิง จาก ทรู อะคาเดมี่ แฟนเทเชีย ซีซั่นที่ 2 ได้แก่ "พัด - พัดชา เอนกอายุวัฒน์" , "ลูกตาล - รุจนา อุทัยวรรณ์" , "เปรี้ยว - อนุสรา วันทองทักษ์" ถ่ายทอดบทเพลงแนวป๊อปที่มีความหลากหลาย ผ่านคาแรกเตอร์ของศิลปินแต่ละคน ซึ่งโทนสีเครื่องแต่งกายของศิลปินในอัลบั้มนี้ ได้รับแรงบันดาลใจจากการ์ตูนเรื่อง "Power Puff Girls" อัลบั้มนี้วางจำหน่ายเมื่อ 5 มกราคม พ.ศ. 2549 สำหรับเพลงที่ได้รับความนิยม ได้แก่ เพลง "เจ้าชายของฉัน" และ "อยากบอกเธอ"
รายชื่อเพลง

| เพลงที่ | ชื่อเพลง | ศิลปิน | คำร้อง | ทำนอง | เรียบเรียง | ความยาว |
| --- | --- | --- | --- | --- | --- | --- |
| 1 | "อยากบอกเธอ" | รวมศิลปิน | อรรณพ จันสุตะ | สมฝัน ช่างประดิษฐ์ | สมคิด ประดิษฐ์ฝัน | 3:45 |
| 2 | "พรุ่งนี้" | รวมศิลปิน | สมชาย สันติฤทธิ์ | ธานัท ธัญญหาญ | เรืองฤทธิ์ เอกะหิตานนท์ | 3:55 |
| 3 | "เจ้าชายของฉัน" | พัดชา เอนกอายุวัฒน์ | ศิลป์สุภา หม่องศิริ | โกมล บุญเพียรผล | โกมล บุญเพียรผล | 3:47 |
| 4 | "โอ้ววว เหรอ" | อนุสรา วันทองทักษ์ | ทั้งฟ้า | วินัย ไตรนทีภักดี | วินัย ไตรนทีภักดี | 3:30 |
| 5 | "หนึ่งนาที" | รุจนา อุทัยวรรณ์ | ทั้งฟ้า | กรัณฑ์ ธรรมวงศ์ | กรัณฑ์ ธรรมวงศ์ | 4:55 |
| 6 | "คุณสมบูรณ์" | รวมศิลปิน | ธราดล จันทร์ศรีวงศ์ | รักษ์พล รักขนาม  Genesis | ดวงใจ ขวัญเจริญ | 3:50 |
| 7 | "อยากฟังคำนี้ของเธอ" | รุจนา อุทัยวรรณ์ | กิตติ กาญจนฉายา | ปธัย วิจิตรเวชการ | ปฐมกานต์ ยันวิวรณ์ | 3:49 |
| 8 | "รักพาเราไป" | พัดชา เอนกอายุวัฒน์ | สุรักษ์ สุขเสวี | โกมล บุญเพียรผล   เมธา เกรียงปริญญากิจ (Orchestra) | โกมล บุญเพียรผล | 4:41 |
| 9 | "เก็บอากาศมาฝาก" | อนุสรา วันทองทักษ์ | เสียงสามัญ | กรัณฑ์ ธรรมวงศ์ | กรัณฑ์ ธรรมวงศ์ | 3:54 |
| 10 | "มีจริงหรือเปล่า" | รวมศิลปิน | Tribette | โกมล บุญเพียรผล | มอร์แกน ขาดแคลน | 3:41 |
| 11 | "คนดีๆกับที่จอดรถ" | รวมศิลปิน | สมชาย สันติฤทธิ์ | กฤช จินตนาภรณ์พันธ์ | กฤช จินตนาภรณ์พันธ์ | 3:19 |
ทีมงานเพลง

| --- | --- |
 Executive Production Director  - กิติกร เพ็ญโรจน์  Executive Supervisior - คณิต พฤกษ์พระกานต์  Executive Producer  - พงษ์พรหม สนิทวงศ์ ณ อยุธยา  Producer  - โกมล บุญเพียรผล (The Funk)  Lyric Producer  - อรรณพ จันสุตะ  - สมชาย สันติฤทธิ์  Co-Producer  - พันทิภา ยู้บุญยงค์  Recorded and Mixed at  - Butterfly Studio / Gsus4 Lab  Recording Engineer  - เรืองฤทธิ์ เอกะหิตานนท์  - ชยพนธ์ เพชรพรหม  Mix Engineer  - โกมล บุญเพียรผล  - เรืองฤทธิ์ เอกะหิตานนท์  - เกรียงไกร กุศลจริยากูล  - พิริยะ พาณิชย์วงศ์  Mastered at  - Butterfly Studio  Mastering Engineer  - Bob Stent Kahn  Electric Guitar  - วินัย ไตรนทีภักดี  Acoustic Guitar  - สุริยา พึ่งธงไทย  - โกมล บุญเพียรผล:  Spanish Guitar on  "คุณสมบูรณ์"  - สุริยา พึ่งธงไทย  Fender Rhords on "อยากฟังคำนี้ของเธอ"  - สุริยา พึ่งธงไทย  Fender Rhords on "เก็บอากาศมาฝาก"  - กรัณฑ์ ธรรมวงศ์  Fender Rhords on "มีจริงหรือเปล่า"  - โกมล บุญเพียรผล  Lives Drum on "โอ้ววว เหรอ","รักพาเราไป","เก็บอากาศมาฝาก","อยากฟังคำนี้ของเธอ"  - สุรสิทธิ์ เจริญรัตน์  Keyboards  - The Funk  - กรัณฑ์ ธรรมวงศ์  DR & Loop Programming  - Gene & Genie  Bass  - วิโรจน์ สถาปนวัตร  Piano  - โกมล บุญเพียรผล  - กรัณฑ์ ธรรมวงศ์  Saxophone  - เมธา เกรียงปริญญากิจ  Background Vocal  - ชิดชนก มัญชุรัตน์  - The Rock  - The Funk  Digital Engineer  - เรืองฤทธิ์ เอกะหิตานนท์  - ชากร สาทเวท  
| ด ค กพัดชา เอนกอายุวัฒน์ |
| --- | --- |
อัลบั้มเดี่ยว: พัดชา เดอะมิราเคิลซิกซ์ (2550)  •  แฮนเดิลวิทแคร์ (2551)   •  อีฟ ไอ เวอร์ ยู (2554)
อัลบั้มรวม: ปฏิบัติการเร่ขายฝัน (2548)  •  ภารกิจลับ...ภารกิจรัก (2549) •  ดรีมทีม (2549) •  เลิฟทูแชร์ (2549) •  เพลงประกอบละครเวทีเอเอฟเดอะมิวสิเคิล ตอน เงิน เงิน เงิน (2550) • ซาวน์แทร็กเพลงประกอบเอเอฟเดอะมิวสิเคิล ตอน เงิน เงิน เงิน  (2550)  •  เพลงประกอบละครเวทีเอเอฟเดอะมิวสิเคิล ตอน โจโจ้ซัง (2551) •  ผูกใจ (2553)
ซิงเกิลเพลง: เพียงครึ่งใจ (2552)  •   หนึ่งคนพิเศษ (2553)  •   เสียงพล่อยๆ (2553) •   รักตัวเองก็พอ (2554) •   คิดต่าง (2554) •   ทนไม่พอ รอไม่ไหว (2555) •   จำไม่ได้ ใครคือเธอ (2555) •   โลกใบใหม่ ไม่มีเธอ (2556) •   ก่อนความโชคร้ายมาเยือน (2557) •   ไม่หายไปไหนเลย (2557) •   ไม่ชินแต่ชอบ (2558)
บทความที่เกี่ยวข้อง: ทรูแฟนเทเชีย  •  ทรู อะคาเดมี่ แฟนเทเชีย  •  ทรู อะคาเดมี่ แฟนเทเชีย ซีซั่นที่ 2  •  พาวเวอร์ป๊อปเกิร์ล •  เลิฟทูแชร์  •  The Mask งานวัด
↑   http://caameelaa.blogspot.com/2009/05/blog-post_6350.html ภารกิจลับ ภารกิจรัก
ภาวะขาดสมดุลอิเล็กโทรไลต์

| Water–electrolyte imbalance |
| --- | --- |

Diagram of ion concentrations and charge across a semi-permeable cellular membrane.
สาขาวิชา: วักกวิทยา
ภาวะขาดสมดุลอิเล็กโทรไลต์ หรือเกลือแร่ในร่างกายไม่สมดุลย์ (อังกฤษ: electrolyte imbalance) คือภาวะที่มีความผิดปกติของความเข้มข้นสารละลายอิเล็กโทรไลต์ในร่างกาย ซึ่งมีบทบาทสำคัญในการรักษาภาวะธำรงดุลของร่างกาย ช่วยการทำงานของหัวใจ ระบบประสาท สมดุลสารน้ำ การขนส่งออกซิเจน สมดุลกรดเบส และอื่นๆ
แหล่งข้อมูลอื่น

"Part 10.1: Life-Threatening Electrolyte Abnormalities". Circulation (ภาษาอังกฤษ). 112 (24_supplement). 13 December 2005. doi:10.1161/CIRCULATIONAHA.105.166563. S2CID 79026294.
| --- | --- |
การจำแนกโรค: DICD-10: E86-E87 ICD-9-CM: 276 MeSH: D014883
| ด ค กภาวะขาดสมดุลอิเล็กโทรไลต์ |
| --- | --- |
แคลเซียม:  สูง  ต่ำ  อาการและอาการแสดง Chvostek sign  Trousseau sign  Milk-alkali syndrome  Disorders of calcium metabolism  Calcinosis (Calciphylaxis, Calcinosis cutis)  Calcification (Metastatic calcification, Dystrophic calcification)  Familial hypocalciuric hypercalcemia 
คลอไรด์:  สูง  ต่ำ 
แมกนีเซียม:  สูง  ต่ำ 
ฟอสเฟต:  สูง  ต่ำ 
โพแทสเซียม:  สูง  ต่ำ 
โซเดียม:  สูง Salt poisoning  ต่ำ Hypotonic  Isotonic  Cerebral salt-wasting syndrome